**เทศบาลตำบลห้วยยอด ฉีดพ่นน้ำยาฆ่าเชื้อวัดห้วยยอด หลังพบผลตรวจATK พระ 2 รูปเป็นบวก**

นายธวัชชัย วรพงศ์พัฒน์ นายกเทศมนตรีตำบลห้วยยอด มอบหมายเจ้าหน้าที่กองสาธารณสุขฯปฏิบัติการเชิงรุก ฉีดพ่นน้ำยาฆ่าเชื้อโควิด-19 บริเวณพื้นที่วัดห้วยยอด หลังจากตรวจหาเชื้อโควิด -19 เชิงรุกให้กับคณะสงฆ์วัดห้วยยอดทั้งวัด ด้วยชุดตรวจหาเชื้อ Antigen Test Kit (ATK) พบ มีผลเป็น Positive 2 รูป เพื่อสร้างความมั่นใจให้กับประชาชน และลดความเสี่ยงในการแพร่ระบาดของโรคติดเชื้อไวรัสโคโรนา 2019 (โควิด-19 ) รวมทั้งเป็นการปฏิบัติตามมาตรการป้องกันการแพร่ระบาดของโรคติดเชื้อไวรัสโคโรนา 2019 (COVID-19) อย่างไรก็ดี การดำเนินการดังกล่าว เป็นไปตามนโยบายด้านการส่งเสริมสุขภาพและการสาธารณสุข ซึ่งเป็น 1 ในนโยบาย 7 ด้าน ที่ได้แถลงไว้ต่อสภาเทศบาลตำบลห้วยยอด

พิมมาส จันทร์ผ่อง/นักประชาสัมพันธ์ชำนาญการ/ข่าว

27 ตุลาคม 2564